മിന്നല് മുരളി നെറ്റ്ഫ്ളിക്സിന് ടോവിനോ ചിത്രം സ്വന്തമാക്കിയത് റെക്കോഡ് തുകയ്ക്ക് ബേസില് ജോസഫ് ചിത്രം മിന്നല് മുരളി പ്രേക്ഷകരിലേക്ക് എത്തുക നെറ്റ്ഫ്ളിക്സിലൂടെ. ടൊവീനോ തോമസ് നായകനാവുന്ന ചിത്രം പ്രേക്ഷകര് ഏറെ ആകാംഷയോടെയാണ് കാത്തിരിക്കുന്നത്. നെറ്റ്ഫ്ളിക്സ് ട്വിറ്ററിലൂടെയാണ് ചിത്രം സ്വന്തമാക്കിയെന്ന വിവരം വെളിപ്പെടുത്തിയിരിക്കുന്നത്. . ചിത്രം ഡയറക്റ്റ് ഒടിടി റിലീസ് ചെയ്യാനാണ് പദ്ധതി. ചിത്രം പ്രദര്ശിപ്പിക്കുന്ന ഡേറ്റ് പിന്നീട് പ്രഖ്യാപിക്കും. ബേസില് ജോസഫ് സംവിധാനം ചെയ്യുന്ന ചിത്രത്തിന് റെക്കോര്ഡ് തുകയാണ് നെറ്റ്ഫ്ളിക്സ് നല്കിയിരിക്കുന്നതെന്ന് ട്രേഡ് അനലിസ്റ്റ് ആയ ശ്രീധര് പിള്ള നേരത്തെ അറിയിച്ചിരുന്നു.ഗോദ യ്ക്കു ശേഷം ടൊവിനോയെ നായകനാക്കി ബേസില് സംവിധാനം ചെയ്യുന്ന രണ്ടാമത്തെ ചിത്രമാണ് മിന്നല് മുരളി. മലയാളത്തിലെ ആദ്യ സൂപ്പര് ഹീറോ മൂവി എന്ന വിശേഷണത്തോടെ എത്തുന്ന ചിത്രത്തില് അമാനുഷിക കഥാപാത്രമായ മിന്നല് മുരളിയായാണ് ടൊവിനോ വേഷമിടുന്നത്. ടൊവീനോയുടെ കരിയറിലെ തന്നെ ഏറ്റവും വലിയ ബജറ്റില് ഒരുക്കിയിരിക്കുന്ന ചിത്രം കൂടിയാണിത്. സമീര് താഹിര് ആണ് ഛായാഗ്രഹണം. സംഗീതം ഷാന് റഹ്മാന്. ചിത്രത്തിലെ രണ്ട് വമ്ബന് സംഘട്ടനങ്ങള് സംവിധാനം ചെയ്യുന്നത് ബാറ്റ്മാന്, ബാഹുബലി, സുല്ത്താന് തുടങ്ങിയ ചിത്രങ്ങള്ക്ക് പിന്നില് പ്രവര്ത്തിച്ച വ്ളാഡ് റിംബര്ഗാണ്. വി എഫ് എക്സിന് ഏറെ പ്രാധാന്യമുള്ള ചിത്രത്തിന്റെ വി എഫ് എക്സ് സൂപ്പര്വൈസര് ആന്ഡ്രൂ ഡിക്രൂസ് ആണ്. ഓണം തിയട്രിക്കല് റിലീസ് ആയാണ് മിന്നല് മുരളി പ്ലാന് ചെയ്തിരുന്നതെന്നും നേരത്തെ റിപ്പോര്ട്ടുകള് എത്തിയിരുന്നു. എന്നാല് തിയറ്ററുകള് അടഞ്ഞുകിടന്നതിനാല് അത് ഉണ്ടായില്ല.